દરમિયાનમાં શહેરના મ‌િણનગર વિસ્તારમાં રહેતા શેરબ્રોકરનું રૂપિયાની લેતીદેતીના મામલે બેન્કમાંથી અપહરણ કરી મિલકત લખાવી લીધાની ફરિયાદ ઇસનપુર પોલીસ સ્ટેશનમાં નોંધાઇ છે. મ‌િણનગરના બંસીધર ફ્લેટમાં રહેતા શેરબ્રોકર હિમાંશુ શાસ્ત્રીએ ઇસનપુર પોલીસ સ્ટેશનમાં પોતાનું અપહરણ થયું હોવાની ફરિયાદ આપી છે. હિમાંશુભાઇએ કરેલા આક્ષેપ પ્રમાણે તારીખ 16 ફેબ્રુઆરીના રોજ મ‌િણનગર ખાતે આવેલી ગુજરાત મર્કન્ટાઇલ બેન્કમાં રૂપિયા ઉપાડવા માટે ગયા હતા તે સમયે કાલુપુરના કબૂતરખાનામાં શ્રોફ પેઢી ધરાવતા મનોજ નટવરલાલ શાહ, સુરેશ પટેલ અને અન્ય બે અજાણ્યા શખ્સો હિમાંશુભાઇનું અપહરણ કરીને ખા‌િડયા વિસ્તારમાં આવેલ એન્જલ બ્રોકિંગની ઓફિસમાં લઇ ગયા હતા, જ્યાં ચારેય વ્યક્તિઓએ તેના 13.60 લાખ રૂપિયાના શેર વેચી દેવા ફરજ પાડી હતી.